**ŽIVLJENJEPIS**

Sem Branko Lukač, rojen 8. marca 1984 v Murski Soboti. Stanujem v Murskih Črncih. Od leta 1990 do leta 1998 sem obiskoval Osnovno šolo Tišina. Po končani osnovni šoli sem se leta 1998 vpisal na Srednjo ekonomsko šolo v Murski Soboti, smer ekonomska gimnazija in maturiral leta 2002.

Ker imamo doma manjšo kmetijo, so me že od malega zanimale naravoslovne vede in vede povezane s kmetijstvom, zato sem se po končani ekonomski gimnaziji in tehtnem premisleku odločil za študij kmetijstva na Fakulteti za kmetijstvo in biosistemske vede v Mariboru. Študij sem zaključil 19. decembra 2008, z diplomsko nalogo pod mentorstvom red. prof. dr. Branka Krambergerja in tako pridobil naziv univerzitetni diplomirani inženir kmetijstva. Študij sem zaključil s povprečno oceno izpitov 8,21. Diplomska naloga in predstavitev diplomske naloge pa je bila ocenjena z 10.

Sam poskus za diplomsko nalogo smo izvedli pri vasi Murski Črnci v letih 2004 in 2005, ko je bila pridelava sladkorne pese v Sloveniji še aktualna. Kljub temu, da smo v Sloveniji ob zaprtju TSO Ormož nehali pridelovati sladkorno peso, menim da so rezultati in spoznanja mojega diplomskega dela uporabni za poljedeljsko živinorejske kmetije v mnogih sosednjih državah, kjer še pridelujejo sladkorno peso. Tako je mentor prof. dr. Kramberger predstavil rezultate poskusa v ameriški strokovni reviji Agronomy Journal kot del članka z naslovom: Effects of Italian Ryegrass and Date of Plow-In on Soil Mineral Nitrogen and Sugarbeet Yield and Quality.

Trenutno sem zaposlen na Kmetijskem inštitutu Slovenije in delam na področju travinja in pridelave krme. Razmišljam, da bi v bližnji prihodnosti tudi nadaljeval študij kmetijstva na podiplomski ravni.